

**РЕПУБЛИКА БЪЛГАРИЯ**

Министерство на земеделието

Областна дирекция „Земеделие“ – гр.Пазарджик

 **Изх.№ РД-10-4-1/11.01.2023 г.**

 **П О К А Н А**

На основание чл. 24, ал.13, от ЗСПЗЗ във връзка с чл.1, т.3 от Наредбата за определяне на цени на земеделските земи, Областна дирекция „Земеделие “- Пазарджик, организира избор за оценители на земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на земеделските земи и трайни насаждения.

 **УВАЖАЕМИ ГОСПОЖИ И ГОСПОДА,**

Областна Дирекция ,,Земеделие“ – Пазарджик кани оценители на земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на земеделски земи и трайни насаждения да представят на адрес ул.Екзарх Йосиф“ №3, ет.4, в срок до 17.30 на **18.01.2023** г., оферта за изготвяне на справедлива пазарна оценка за определяне размера на наем, който следва да се заплати за временното ползване за неземеделски нужди на **40,926 дка** земеделски земи от ДПФ, представляващи 24,358 дка от ПИ с идентификатор 77061.221.2; 16,568 дка от ПИ с идентификатор 77061.221.3, находящи се в землището на с. Хаджиево, община Пазарджик, област Пазарджик - попадащи в границите на концесионна площ , за срока на концесията от **35 години**.

Оценката следва да е изготвена в съответствие с чл. 3, 4 и 7 „б“ от Наредбата за реда за определяне на цени на земеделските земи и да се комплектува с Удостоверение за характеристиките на имота ( поливност, отстояние от НМ, от Черно море, отстояние от път с трайна настилка, рентни бонификации и т. н.), ползвани при определяне на коефициентите за диференциране на началната цена на имота.

С оглед определянето на справедлива оценка за право на ползване, освен по Наредбата за реда за определяне на цени на земеделските земи , е необходимо да се извърши проучване и прилагане на други методи за оценка, като следва да се има предвид и разпоредбата на чл. 76, ал. 1 от Закона за подземните богатства, в която е посочено, че обезщетенията се определят въз основа на вредите, които са пряка и непосредствена последица от увреждането на земята от дейностите, свързани с концесията и съответния договор.

 Към офертите да се приложат:

* **За юридически лица:** актуално състояние, БУЛСТАТ, сертификат за оценителска правоспособност на земеделски земи и трайни насаждения издаден от Камарата на независимите
* **За физически лица:** копие на лична карта, сертификат за оценителска правоспособност на земеделски земи и трайни насаждения издаден от Камарата на независимите оценители
* Ценова оферта за изготвяне на оценката

 Критерии за избор на изпълнител ще бъде най-ниската предложена цена и срок за изпълнение.

Настоящата покана да се публикува на информационното табло на ОД „Земеделие” гр. Пазарджик и на официалната интернет страница на Дирекцията.


Милена Емилова Вълчинова (Директор)
11.01.2023г. 10:42ч.
ОДЗ-Пазарджик

Електронният подпис се намира в отделен файл с название signature.txt.p7s